**„Drugelių“ grupės vaikų pasiekimų refleksija.**

**Savo refleksija veikloje**

(Gegužės 25–29 dd., 2020 m.)

Kartu su tėveliais pasidžiaugėme, kad užaugo puikūs, sveiki, gražūs vaikučiai. Stebėdamos video įrašus, atliktus matematikos, rašymo, menines užduotis, darome išvadą, kad nuotolinio ugdymo-mokymo metu tėveliai daug prisidėjo prie vaikų ugdymo ir padėjo įtvirtyti įgūdžius, ruošiant vaikus mokyklai. Dauguma vaikų gerai skaito didžiosiomis ir mažosiomis radėmis, geba užrašyti trumpus pasakojimus, aiškiai ir rišliai reiškia mintis, raiškiai, išjausdami deklamuoja. Visumoje, vaikai yra gerai pasiruošę mokyklai ir blieka tik palinkėti jiems sėkmės.

Šią, paskutinę mokslo metų savaitę, gyvenome prisiminimais apie praleistą laiką darželyje, žmones, kurie jais rūpinosi, drąsinome vaikus, kad rudenį jų laukia stebuklinga žinių šalis, nauji draugai, mokytoja, kuri toliau juos ves į platųjį pasaulį. Vaikai atsisveikinimui su darželiu pasimokino dainelių, eilėraščių, tapė svajonių laivą į mokyklą, rašė atsisveikinimo laiškus, gamino dovanėlę darželiui. Manome, kad jie bus puikūs mokiniai. Na, o prieš akis vaikučių dar laukia triukšminga vasara.

2020 05 29 Roma Lutovinovienė